

***Број: 02 - \_\_\_\_\_\_\_\_\_\_ П Р Е Д Л О Г***

***\_\_\_\_\_\_\_\_\_\_\_\_ година***

***С к о п ј е***

***ЗАПИСНИК***

***од Сто триесет и третата седница на Управниот одбор на***

***Фондот за здравствено осигурување на Република Северна Македонија,***

*одржана на 20 декември 2022 година со почеток во 14.00 часот*

*во просториите на Фондот*

***Присутни членови на Управниот одбор:***

* *Дејан Николовски, претставник од Министерството за финансии – претседател;*
* *д-р Арбен Љабеништа, претставник од Министерството за здравство – заменик на претседателот;*
* *д-р Љубиша Каранфиловски, претставник од Сојузот на синдикатите на Македонија – член;*
* *д-р Димитар Димитриевски, претставник од здружението на пензионерите – член;*
* *д-р спец. д-р сци. Тања Дејаноска, претставник на стопанствениците – член;*
* *дипл. фарм. спец. Маја Ковачева, претставник од Лекарската, Фармацевтската и Стоматолошката комора на Македонија – член.*

***Отсутни членови на Управниот одбор:***

* *проф. д-р Јадранка Дабовиќ Анастасовска, претставник на осигурениците   – член.*

***Присутни од ФЗОРСМ:***

* *м-р Магдалена Филиповска Грашкоска, директор на ФЗОРСМ;*
* *Фатон Ахмети Mr.sc., MBA, директор на ФЗОРСМ;*
* *Миле Сугарев, директор на секторот за финансиски прашања (учествуваше во работата по точките 1, 2 и 5 од дневниот ред);*
* *Фатон Мемети, раководител на одделението за здравствено осигурување и нормативно-правни работи (учествуваше во работата по точката 3 од дневниот ред);*
* *Кристина Христова, директор на секторот за фармација (учествуваше во работата по точката 4 од дневниот ред);*
* *Христо Трповски, раководител на одделението за регрес и судски постапки, во својство на записничар.*

*Седницата ја отвори и водеше претседателот Дејан Николовски. Утврди дека се присутни шест членови на Управниот одбор, со што условите за полноважно работење и одлучување се исполнети, по што го прочита претходно доставениот*

***П Р Е Д Л О Г - Д Н Е В Е Н Р Е Д***

* *Усвојување на записникот од Сто дваесет и третата седница на Управниот одбор одржана на 21 јули 2022 година*
* *Усвојување на записникот од Сто дваесет и четвртата седница на Управниот одбор одржана на 11 август 2022 година*
* *Усвојување на записникот од Сто дваесет и петтата седница на Управниот одбор одржана на 14 септември 2022 година*
1. *Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2022 година;*
2. *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година;*

# Предлог за донесување на Одлука за утврдување на формата и содржината на анекси на договорите што Фондот за здравствено осигурување на Република Северна Македонија ги склучува со здравствените установи заради купување здравствени услуги во интерес на осигурените лица;

# Предлог за донесување на Правилник за изменување и дополнување на Правилникот за начинот и методологијата за утврдување референтни цени на лекови;

# Разно.

*Потоа, наведе дека ќе биде поделен дополнителен материјал кој се однесува на точката 1 - Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2022 година, како и дека од Фондот е поднесен материјал за нова точка, со која се предлага да се дополни дневниот ред: Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2022 година. Овој предлог се однесува на утврдување договорен надоместок за дополнителен тим во една здравствена установа која за тоа добила лиценца од Министерството за здравство.*

*Управниот одбор го прифати предлогот за вклучување на уште една точка во дневниот ред, по што за Сто триесет и триесетата седница едногласно го утврди следниот*

***Д Н Е В Е Н Р Е Д***

* *Усвојување на записникот од Сто дваесет и третата седница на Управниот одбор одржана на 21 јули 2022 година*
* *Усвојување на записникот од Сто дваесет и четвртата седница на Управниот одбор одржана на 11 август 2022 година*
* *Усвојување на записникот од Сто дваесет и петтата седница на Управниот одбор одржана на 14 септември 2022 година*

# Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2022 година;

1. *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година;*

# Предлог за донесување на Одлука за утврдување на формата и содржината на анекси на договорите што Фондот за здравствено осигурување на Република Северна Македонија ги склучува со здравствените установи заради купување здравствени услуги во интерес на осигурените лица;

# Предлог за донесување на Правилник за изменување и дополнување на Правилникот за начинот и методологијата за утврдување референтни цени на лекови;

# Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2022 година;

# Разно.

*Потоа се пристапи кон разгледување на точките на дневниот ред.*

* *Усвојување на записниците од Сто дваесет и третата, Сто дваесет и четвртата и Сто дваесет и петтата седница на Управниот одбор*

*Маја Ковачева побара записникот од Сто дваесет и третата да биде дополнет во точката 1 со проширување на нејзиното излагање по таа точка. Наведе дека дополнувањето ќе го достави по пат на е-меил.*

*Тања Дејаноска наведе дека рокот за разгледување на записниците бил кус поради што побара да се остави подолго време за нивно разгледување.*

*По ова, претседателот Дејан Николовски наведе дека усвојувањето на записниците ќе биде на дневниот ред на следната седница, а дотогаш членовите кои имаат предлози за нивно изменување или дополнување да ги достават до записничарот.*

***ТОЧКА 1 -*** *Предлог за донесување Одлука за изменување на Одлуката за утврдување на вкупниот договорен надоместок на јавните здравствени установи за 2022 година*

*Објаснување на предлогот даде Миле Сугарев. Во објаснувањето се осврна на основите за измените на договорните надоместоци (плаќање за работа во недела како неработен ден, зголемување или намалување на бројот на ангажирани работници со договори за дело и за доктори по општа медицина кои извршуваат пробна работа во здравствените установи каде се врши дејноста примарна здравствена заштита, согласно член 141 од Законот за здравствената заштита) и дека предлогот се однесува на вкупно 28 јавни здравствени установи.*

*Потоа продолжи со објаснување на предлогот од материјалот што како дополнителен за оваа точка од дневниот ред беше поделен на почетокот на седницата. Овој предлог се заснова на Одлуката за прераспределба на средства помеѓу буџетските корисници на централната власт и помеѓу фондовите, донесена од Собранието на РСМ на 16 декември. Со него се опфатени повеќето јавни здравствени установи а измените на надоместоците се предлагаат во делот на зголемувањето заради намирување на долгови за електрична енергија, намирување на други долгови, поправки на апарати и инсталации и за адаптирање на простории, а во делот на намалувањето заради нереализиран условен буџет од страна на шест здравствени установи. Со обезбедените средства во целост ќе се намират долговите за електрична енергија. Потоа објасни и подетално за барањата од одделните здравствени установи за намирување на долгови по други основи и утврдување на средствата од страна на Фондот со примена на коефициент на задолженост.*

*По објаснувањето дискутираа членовите на Управниот одбор.*

*Тања Дејаноска праша дали може на Управниот одбор да му се обезбедат податоци за тоа со колкав процент во надоместокот на одделни болници учествуваат средствата наменети за плати.*

*Миле Сугарев одговори дека такви податоци може да се обезбедат и додаде дека Фондот има систем во кој јавните здравствени установи секој месец внесуваат податоци за трошоците, односно колку средства се потрошиле за одделна намена. Инаку уделот на средствата за плати во вкупните средства на здравствените установи е различен со оглед на видот на здравствената установа, односно дали е тоа клиника, болница, здравствен дом или друг вид здравствена установа.*

*Тања Дејаноска укажа дека сите лекари, освен избраните може дополнително да заработат со дополнителна дејност. Во актуелната состојба со високите цени на електричната енергија, и тие како јавните здравствени установи имаат потреба од помош за справување со зголемените трошоци. Ова особено се однесува на оние избрани лекари кои имаат помалку пациенти и со тоа остваруваат помалку средства. Оттаму, праша дали може Фондот и ним да им помогне барем за најтешките зимски месеци, јануари и февруари. Исто така и дали може да им се дозволи на избраните лекари да ги наплаќаат услугите.*

*Миле Сугарев одговори дека Фондот не може да дава помош таму каде плаќањето за здравствените услуги е системски решено на поинаков начин, односно во случајов преку капитација, а и наплаќање на услугите кај избраните лекари не е дозволено.*

*Љубиша Каранфиловски наведе дека, како што укажувал и порано, со покривањето на долговите им помагаме на оние здравствени установи кои не работат економично и создаваат долгови а ги казнуваме оние кои се добро управувани и не создаваат долгови. Овој пат, во јавните здравствени установи се влеваат околу 1,1 милијарда денари а не е разграничено кои установи имаат реални трошоци а чии долгови се резултат на лошо работење. Добар дел од трошоците што ги сервисираме се резултат на лошо менаџирање и се однесуваат на плати кои се несоодветно определени (несоодветни коефициенти на сложеност, додатоци за дежурства и слично). Се повеќе се чини потребно, Фондот, заедно со Министерството за здравство и Владата, да преземе активности за реформирање на работењето на јавните здравствени установи. И покрај наведеното, сепак е за поздравување што се издвоија толку средства за санирање на состојбата со долговите, зашто тоа ќе им го олесни положбата на здравствените установи кои беа значително оптоварени со долговите и можеше да им биде нарушено работењето.*

*Во однос на наведеното, директорите на Фондот укажаа дека кога станува збор за долговите на јавните здравствени установи, посебно во овој случај, Фондот е само трансмисија на одлуките на Владата и на Собранието за санирање на одредени состојби.*

*Со тоа, дискусијата за првата точка на дневниот ред беше исцрпена, па се пристапи кон гласање по предлогот.*

*За донесување на предложената Одлука за изменување на Одлуката за утврдување на вкупниот договорен надоместок на јавните здравствени установи за 2022 година гласаа Дејан Николовски, Арбен Љабеништа, Љубиша Каранфиловски, Димитар Димитриевски и Маја Ковачева, додека Тања Дејаноска се воздржа од гласање.*

*На тој начин, Управниот одбор со мнозинство на гласови ја донесе предложената*

***Одлука***

***за изменување на Одлуката за утврдување на вкупниот договорен надоместок на јавните здравствени установи за 2022 година***

*со која се изменија надоместоците на јавните здравствени установи согласно со предлозите содржани во работните материјали наменети за оваа точка од дневниот ред.*

***ТОЧКА 2 -*** *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година*

*Во рамките на точката 2 од дневниот ред, откако Миле Сугарев накусо објасни предлогот, Управниот без дискусија едногласно донесе*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на специјалистичко – консултативната стоматолошка здравствена заштита од дејностите орална хирургија, ортодонција и протетика за 2022 година***

*со која се утврди висината на договорниот надоместок за една здравствена установа на која Министерството за здравство и издало лиценца за работа во мрежата на здравствени установи.*

***ТОЧКА 3 -*** *Предлог за донесување на Одлука за утврдување на формата и содржината на анекси на договорите што Фондот за здравствено осигурување на Република Северна Македонија ги склучува со здравствените установи заради купување здравствени услуги во интерес на осигурените лица*

*За точката 3 објаснување даде Фатон Мемети. Наведе дека се предлага утврдување на формата и содржината на анекси на договорите за три дејности, за кои дејности важноста на договорите истекува со крајот на оваа година. Важноста на договорите може да се продолжи со анекси за најмалку една година а може и за повеќе години. Наш предлог е продолжувањето да биде за една година. На прашање на Тања Дејаноска дали продолжувањето ќе биде под истите услови предвидени во основниот договор, одговори потврдно.*

*Потоа, Управниот одбор едногласно ја донесе предложената*

***Одлука***

***за утврдување на формата и содржината на анекси на договорите што Фондот за здравствено осигурување на Република Северна Македонија ги склучува со здравствените установи заради купување здравствени услуги во интерес на осигурените лица***

*со која се утврди формата и содржината на анексот на Договорот за пружање и плаќање здравствени услуги за вршење хемодијализен третман во специјалистичко – консултативната здравствена заштита, на анексот на Договорот за извршување и плаќање здравствени услуги од специјализираната медицинска рехабилитација како продолжено лекување и на анексот на Договорот за пружање и плаќање здравствени услуги во специјалистичко – консултативната здравствена заштита.*

***ТОЧКА 4 -*** *Предлог за донесување на Правилник за изменување и дополнување на Правилникот за начинот и методологијата за утврдување референтни цени на лекови*

*Објаснување на предложениот правилник даде Кристина Христова, објаснувајќи ги одделните измени што со него треба да се извршат. Потсети дека според актуелната постапка, Управниот одбор најпрвин донесува одлука за утврдување на предлог референтни цени, која се објавува на интернет страницата на Фондот, со што им се дава можност на засегнатите субјекти да дадат забелешки и предлози. Потоа, по сумирање на резулатите од тој дел на постапката во комисијата за референтни цени на Фондот, Управниот одбор повторно донесува одлука со која ги утврдува референтните цени. Оваа втора одлука се испраќа во Министерството за здравство за добивање согласност од министерот. Според предложените новини во овој дел, претходната постапка ќе се одвива во Фондот на начин што Комисија за утврдување предлог референтни цени на лекови формирана во Фондот ќе ги изготвува предлог референтните цени и ќе ја спроведе целата претходна постапка се до изготвување на конечната одлука за утврдување на референтни цени која ќе ја донесе Управниот одбор. Потоа ги изложи и останатите новини, особено оние што се однесуваат на дополнителните критериуми за утврдување на референтни цени на лекови. На крајот истакна и дека е предвидено истата постапка да се применува и за лековите за кои Фондот плаќа а не се на Листата на лекови кои паѓаат на товар на Фондот.*

*По објаснувањето дисутираа членовите на Управниот одбор.*

*Тања Дејаноска праша дали во постапката се зема во вид дали производителот на лекот е домашен или странски субјект и наведе дека би требало да се води сметка за стимулирање на домашните производители.*

*Кристина Христова наведе дека не се прави разлика помеѓу домашните и странските производители како и дека за таков пристап најпрвин треба да се провери дали тоа би било во согласност со правилата за конкуренцијата.*

*Маја Ковачева наведе дека е потребно подолго време за предложените измени да се анализираат во Фармацевтската комора како и да се направат консултации со компаниите од фармацевтскиот сектор. Од тие причини, побара разгледувањето на предложениот правилник да се одложи за следната седница.*

*По барањето на Маја Ковачева, Управниот одбор едногласно одлучи дискусијата по Предлогот за донесување на Правилник за изменување и дополнување на Правилникот за начинот и методологијата за утврдување референтни цени на лекови да продолжи на следната седница.*

***ТОЧКА 5 -*** *Предлог за донесување на Одлука за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2022 година*

*Објаснување на предлогот даде Миле Сугарев наведувајќи дека се работи за утврдување нов договорен надоместок на една здравствена установа, зголемен за средствата за уште еден дополнителен тим. Ова произлегува оттаму што здравствената установа од Министерството за здравство добила лиценца за работа со уште еден тим.*

*Тања Дејаноска праша дали е точно дека на лабораториите кои ќе го реализираат месечниот износ на надоместокот пред истекување на месецот, до крајот на месецот не им се плаќа за услугите.*

*Директорката Филиповска Грашкоска и Миле Сугарев одговорија дека тоа е така, но додадоа и дека цените на лабораториите се многу високи и се утврдени поодамна, кога се работело со поинаква технологија. Сега кога работат со посовремени апарати, трошоците им се многукратно помали и работата многу поисплатлива. Поаѓајќи од тоа, во наредниот период Фондот ќе работи на ревидирање на цените.*

*Потоа, Управниот одбор едногласно ја донесе предложената*

***Одлука***

***за изменување и дополнување на Одлуката за утврдување на висината на вкупниот договорен надоместок на здравствените установи за обезбедени услуги од областа на лабораториските испитувања во специјалистичко – консултативната здравствена заштита за 2022 година***

*со која се утврди нова висина на договорниот надоместок за една здравствена установа на која Министерството за здравство и дало лиценца за работа со уште еден дополнителен тим.*

***ТОЧКА 6 -*** *Разно*

*Во рамките на точката разно, директорката Филиповска Грашкоска извести за активностите во насока на скратување на роковите за извршување на операциите на катаракта. Го запозна Управниот одбор дека со министерот за здравство е разговарано за состојбата, по што е формирана комисија чиј претседател е директорот на Универзитетската клиника за очни болести д-р Дума. Комисијата треба да подготви план за поефикасно извршување на операциите на катаракта. Кога ќе имаме информација за резултатите од работата на комисијата, ќе го известиме Управниот одбор.*

*Со тоа, дневниот ред на седницата беше исцрпен и Управниот одбор во 15.45 часот заврши со работата на Сто триесет и третата седница.*

 ***Записничар, Управен одбор/Bordi drejtues***

 ***Христо Трповски Претседател/Kryetar,***

 ***D-r Arben Lab*ё*nishta***